**Csongrád Város Polgármesterétől M**

Száma: Fjl/926-2/2022.

Témafelelős: Forgó M.

**ELŐTERJESZTÉS**

**Csongrád Városi Önkormányzat Városgazdasági, Ügyrendi és Összeférhetetlenségi**

**Bizottsága 2022. november 21-i ülésére**

Tárgy: A Lapker Zrt. kérelme üzlethelyiség bérleti szerződésének meghosszabbítására

Tisztelt Bizottság!

A Magyar Lapterjesztő Zrt. 2003. december 1. napja óta bérlője az önkormányzat tulajdonát képező Csongrád, Fő utca 2-4. szám alatti, 47 m2 alapterületű üzlethelységnek, amelyben hírlapboltot működtetnek. A bérlő jelenleg 111.200 Ft/hó + ÁFA bérleti díjat fizet, bérleti szerződésének határideje 2022. november 30. napján lejár. A bérlőnek a bérbeadó felé az üzlethelyiség vonatkozásában bérleti díj tartozása nincs.

A Lapker Zrt. azzal a kérelemmel fordult önkormányzatunkhoz, hogy kéri az üzlethelyiség bérleti szerződésének meghosszabbítását a korábbi szerződéses feltételekkel további 2 évre, azaz 2024. november 30. napjáig.

Tekintettel arra, hogy az üzlet tevékenysége a város lakóinak ellátása szempontjából széles lakossági igényt elégít ki, az üzlet fennmaradásának érdekében javasolom a kérelem jóváhagyását, és a 8/2013.(II.25.) önkormányzati rendelet (vagyonrendelet) 6. § (4) bek. alapján a pályázat illetve árverés alóli mentesítés megadásával a bérleti szerződés 2024. november 30-ig történő meghosszabbítását, a szerződés egyéb rendelkezéseinek változatlanul hagyása mellett.

Kérem az előterjesztés megtárgyalását és a határozati javaslat elfogadását.

## HATÁROZATI JAVASLAT

Csongrád Városi Önkormányzat Városgazdasági, Ügyrendi és ÖsszeférhetetlenségiBizottsága megtárgyalta „A Lapker Zrt. kérelme üzlethelyiség bérleti szerződésének meghosszabbítására” tárgyú előterjesztést, és az alábbi határozatot hozza:

A Bizottság a 8/2013.(II.25.) önkormányzat rendelet 6. § (4) bek. alapján, a kereskedelmi tevékenységének folytatása érdekében a pályázat illetve árverés alóli mentesítést a Magyar Lapterjesztő Zrt. részére megadja.

A Bizottság felkéri a polgármestert a bérleti szerződés határidejének 2024. november 30. napjáig történő meghosszabbítására a szerződés egyéb rendelkezéseinek változatlanul hagyása mellett.

Felelős: Bedő Tamás polgármester

Határidő: azonnal

Csongrád, 2022. november 15.

Bedő Tamás

polgármester